La Universitat Popular de Sagunt presenta els tallers sobre la realitat històrica, artística i literària de la dona
08 de març 2021

![Imagen 1](/media/zqqgc10q/c1-cartell-microtaller-uji-up.jpg)![Imagen 2](/media/l3lhszwf/c_m-josep-soriano-2020-07-28-5.jpg)

La Universitat Popular de Sagunt ha inclòs en el programa d'este primer semestre de l'any, diferents activitats per a conéixer la realitat històrica, artística i literària de les dones. Es tracta de microtallers de 12 hores de duració, gratuïts i que es desenvoluparan des de març fins al mes de maig. Totes estes activitats formen part del conveni entre la Universitat Popular-Ajuntament de Sagunt i la Universitat Jaume I de Castelló.

Els diferents tallers gratuïts que tindran lloc els pròxims mesos són els següents: ‘Dones pintores a través de la història’, que tindrà lloc del 20 d'abril al 25 de maig; ‘Dones escriptores en la literatura valenciana’, del 3 de maig al 7 de juny; ‘L'educació de les dones en el primer terç del segle XX’, del 22 d'abril al 27 de maig; ‘Dones i literatura’, del 20 d'abril al 25 de maig. També la xarrada d'apoderament ‘Quan desitges ser l’arquitecta de la teua vida. Empodera’t,’ que es durà a terme el 23 de març.

El 77% de persones que participen en la Universitat Popular són dones, i és per este motiu pel qual es vol fomentar la sensibilització i el coneixement sobre temes com visibilitzar la història, la literatura i l'art en clau de gènere. A més, l'autoestima i el desenvolupament personal també és un eix que es tractarà de fomentar en l'espai formatiu, segons destaquen des de la Universitat Popular de Sagunt.

Així mateix, la regidora de la Universitat Popular, Maria Josep Soriano ha explicat que «**les dones són l'ànima de la UP no sols pel seu alt percentatge de participació en les activitats i tallers, sinó per la gran energia creativa i socialitzadora que mostren cada curs. Estem orgullosos de ser una via molt viva d'educació al llarg de la vida per a les dones del nostre pobl**e».

Les activitats es realitzaran en grups reduïts i tancats, complint totes les mesures de seguretat sanitària. Els i les interessades a assistir poden inscriure's en el següent enllaç: [h](https://aytosagunto.apuntate.online/pio/)ttps://aytosagunto.apuntate.online/pio/.

 ​

  

![](/media/eldpv4ac/c-talleres-up-mujer.jpg)  
  
  

  

  

  

​

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-de-sagunt-presenta-els-tallers-sobre-la-realitat-historica-artistica-i-literaria-de-la-dona/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-de-sagunt-presenta-els-tallers-sobre-la-realitat-historica-artistica-i-literaria-de-la-dona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-de-sagunt-presenta-els-tallers-sobre-la-realitat-historica-artistica-i-literaria-de-la-dona/ "Linked In")
*   [](mailto:?body=https://aytosagunto.es/va/actualitat/la-universitat-popular-de-sagunt-presenta-els-tallers-sobre-la-realitat-historica-artistica-i-literaria-de-la-dona/)